CELEX: 62015TN0543
Language: hu
Date: 2015-09-18 00:00:00
Title: T-543/15. sz. ügy: 2015. szeptember 18-án benyújtott kereset – Lysoform Dr. Hans Rosemann és társai kontra ECHA

7.12.2015   
            
            
               HU
            
            
               Az Európai Unió Hivatalos Lapja
            
            
               C 406/36
            
         2015. szeptember 18-án benyújtott kereset – Lysoform Dr. Hans Rosemann és társai kontra ECHA
   (T-543/15. sz. ügy)
   (2015/C 406/36)
   Az eljárás nyelve: angol
   
      Felek
   
   
      Felperesek: Lysoform Dr. Hans Rosemann GmbH (Berlin, Németország), Ecolab Deutschland GmbH (Monheim), Schülke & Mayr GmbH (Norderstedt), Diversey Europe Operations BV (Amszterdam, Hollandia) (képviselők: K. Van Maldegem és M. Grunchard ügyvédek)
   
      Alperes: Európai Vegyianyag-ügynökség (ECHA)
   
      Kérelmek
   
   A felperesek azt kérik, hogy a Törvényszék:
   
               —
            
            
               nyilvánítsa a keresetet elfogadhatónak és megalapozottnak;
            
         
               —
            
            
               semmisítse meg az Európai Vegyianyag-ügynökség azon határozatát, amellyel a németországi székhelyű Oxea társaságot mint hatóanyag-forgalmazót felvette a biocid termékek forgalmazásáról és felhasználásáról szóló, 2012. május 22-i 528/2012/EU európai parlamenti és tanácsi rendelet 95. cikkének (1) bekezdésében előírt listára;
            
         
               —
            
            
               az ECHA-t kötelezze a költségek viselésére, és
            
         
               —
            
            
               az ECHA fellebbezési tanácsa előtt folyamatban lévő fellebbezésre tekintettel a Törvényszék eljárási szabályzatának 69. cikke, és különösen 69. cikkének d) pontja értelmében függessze fel az eljárást mindaddig, amíg az ECHA fellebbezési tanácsa nem dönt a fellebbezés elfogadhatóságáról.
            
         
      Jogalapok és fontosabb érvek
   
   A felperesek azt állítják, hogy az ECHA tévesen alkalmazta a jogot, amikor egy adott hatóanyag tekintetében lehetővé tette egy társaságnak az 528/2012/EU rendelet 95. cikkében meghatározott listára való felvételét. E jogban való tévedést a következő három jogalap támasztja alá:
   
               1.
            
            
               Az első, arra alapított jogalap, hogy az ECHA tévesen alkalmazta az arra a követelményre vonatkozó szabályokat, hogy az 528/2012/EU rendelet 95. cikke értelmében a társaságnak teljes dokumentációt kell benyújtania.
            
         
               2.
            
            
               A második, a hátrányos megkülönböztetés tilalma elvének megsértésére alapított jogalap, amennyiben az ECHA ugyanolyan helyzetben lévő társaságokat eltérően kezelt.
            
         
               3.
            
            
               A harmadik, az 528/2012/EU rendelet 62., 63. és 95. cikkének megsértésére alapított jogalap, amennyiben e rendelet előírásaival ellentétben az ECHA nem biztosított egyenlő versenyfeltételeket azon társaságoknak, amelyek részt vettek az adott hatóanyag felülvizsgálati programjában, és a potyautas társaságoknak.